Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 39

b) Tegezés-magázás 2 óra Kommunikációs helyzetek felismerése, az azokkal adekvát viselkedés, stílus kiválasztása. Inadekvát kommunikációs hatások mindennapi helyzetekben. A tegeződő-magázódó nyelvhasználat: iskolában, otthon, hivatalban, vásárláskor, baráti körben. A tanulók különböző stílusban megírt, a személyes találkozáskor használt üdvözlő szöveget kapnak, majd párokat sorsolnak. A találkozáskor elmondják szövegeiket, a feladat: a többieknek el kell találniuk, ki-kicsoda lehetett. Szerepjáték: megfelelő és nem megfelelő kommunikációs helyzetek eljátszása, esetleg saját, csoportosan írt szöveggel. A helyzetek közös értelmezése tanári segítséggel. A tanulók közösen listát készítenek olyan helyszínekről, ahol naponta vagy gyakran járnak. Közösen eldöntik, hogy tegezni, magázni vagy önözni kell azokat, akikkel e helyeken találkoznak. Majd egy másik listát is gyártanak intézményekről, szolgáltató helyszínekről, ahol még soha nem voltak, s tanári segítséggel megpróbálják eltalálni, hogy milyen formát kellene használniuk. Egyes szituációkat magázva, majd tegezve is eljátszanak, és megfigyelik a helyzetek közötti különbségeket. Mi a teendő, ha nem tudjuk eldönteni, hogy tegezünk vagy magázunk valakit. Kiemelt kompetenciák Információgyűjtés és - feldolgozás. Különféle típusú szövegek megkülönböztetése és felhasználása. Hallott és olvasott szöveg értése, szövegalkotás, helyes és kreatív nyelvhasználat. Helyzetnek megfelelő és meggyőző érvelés, megfelelő szókincs. Mások megismerésének igénye. Kulcskompetenciák Idegen nyelvi kommunikáció: a kulturális sokféleség tisztelete, szókincs, a nyelvek, kultúrák közötti kommunikáció iránti érdeklődés és kíváncsiság. Természettudományos kompetencia: természettudományos és műszaki műveltséget igénylő

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes